stanford-oval/wikipedia huggingface dataset:
Hercules (yritys)
Historia > Sodanjälkeinen diversifiointi

Yhtiö havahtui tilanteeseensa noin kolme vuotta sodan päättymisen jälkeen. Yhtiön tuotteiden ytimen muodostaneet nitroselluloosa, paperituotteet ja pihkajalosteet kasvoivat onnettoman hitaasti ja vuosimyynti liikkui alalle keskinkertaisessa 200 miljoonassa dollarissa. Yhtiö päätti investoida 1950-luvulla dimetyylitereftalaatin (DMT) ja polypropyleenin tuotantoon. Jälkimäisen tuotannossa voitiin hyödyntää muiden prosessien sivutuotteita, jotka olisivat muuten pätyneet jätteeksi. Vahvasti kasvavan polymeeriliiketoiminnan lisäksi yhtiö kehitti uusia käyttökohteita pihkajalosteille, kuten hyönteismyrkkyjä, tekstiilimateriaaleja, maaleja ja kumia. Herculeksen myynti tuplaantui vuosien 1955 ja 1963 välillä pitkälti valtionhallinnon kanssa solmittujen hankintasopimusten ansiosta.
Hercules diversifioi avaruusteollisuuteen vuonna 1959, kun yhtiö käynnisti kiinteiden rakettipolttoaineiden valmistuksen. Sen polttoaineita ja propulsiojärjestelmiä käytettiin muun muassa Polaris-, Minuteman- ja Honest John -ohjuksissa. Avaruustekniikan myynti kattoi liki kymmenyksen yhtiön myynnistä vuonna 1961, 15 prosenttia vuotta myöhemmin ja neljänneksen seuraavana. Rakettipolttoaineet, elävää voimaa vastaan suunnitellut aseet ja sodassa suurissa määrin käytetyt kemikaalit, kuten Agent Orange ja napalmi, tuottivat noin neljänneksen yhtiön myyntituloista Vietnamin sodan ajan.
Yhtiötä johti 1960-luvulla Du Pont -sukuun kuulunut George Thouron, joka lähti ohjaamaan yhtiötä sotateollisuudesta takaisin muovi- ja polymeeriteollisuuteen sekä petrokemianteollisuuteen. Yhtiön Herculon-keinokuidun ja CMC-kumituoteen markkinaosuudet kasvoivat varsin nopeasti. 1960-luku ja 1970-luvun alku olivat hyviä aikoja yhtiölle. Se jatkoi tasaista kasvua ja pysyi voitollisena, vaikka liiketoiminnan uudelleensuuntaaminen oli vaatinut merkittäviä pääomia. Hercules Powder Company vaihtoi nimensä vuonna 1968 Hercules Incorporatediksi.
Historia > Liiketoiminta 1980- ja 1990-luvuilla

David Hollingsworth seurasi vuonna 1987 Giaccoa yhtiön toimitusjohtajana ja sen hallituksen puheenjohtajana. Hercules myi HIMONT-polypropyleenilaitoksensa Montedisionille. Tuotesegmentin kasvuun uskonut Giacco irtisanoutui yhtiön hallituksesta Hollingsworthin ajaman kaupan seuraksena, sillä piti polypropeeniliiketoimintaa varmana kasvualana. Edellisen toimitusjohtajavaihdoksen tavoin Hollingsworth myi yhtiön heikosti kannattavia liiketoimintoja pois. Yhtiö keskitti voimansa kehittyneisiin materiaalien ja elintarviketeollisuuden lisäaineiden, kuten pektiinin ja karrageneenin, kehittämiseen. Se hankki myös vuonna 1989 Henkelin osuuden kolme vuotta aiemmin perustetusta Aqualon Groupista, joka valmisti selluloosan johdannaistuotteita ja vesiliukoisia polymeereja.
Yhtiön sitruspektiinista valmistetun Splendid-rasvakorvikkeen lanseeraus vuonna 1991 oli onnistunut. Tuote saatiin kuluttajamarkkinoille viisi vuotta myöhemmin, kun se sisällytettiin J.R. Simplotin pakasteranskalaisiin. Onnistunutta lisäainelanseerausta varjosti yhtiön ilmailu- ja avaruusteollisuuden osaston kiviseksi osoittaunut Titan IVB -kantoraketin uusien boosterien tuotantoon saattaminen. Pidennettyjen uusien boosterimoottorien prototyypeissä havaitut laatuongelmat ja niiden testauksessa tapahtunut kuolemaan johtanut nosturionnettomuus hidastivat huomattavasti moottorien käyttöönottoa. Nosturionnettomuus oli saanut myös yhden boosterisegmenteistä syttymään tuleen, mikä johti edelleen käyttöönottoa viivästäneeseen tutkintaan. Vuosi oli kokonaisuutena heikko sekä yritykselle että sen toimitusjohtajana aloittaneelle Tom Gossagelle.
Ongelmat eivät päättyneet kuitenkaan ensimmäiseen moottoriin. Toinen moottoriprototyyppi saatiin koottua ilman ongelmia, mutta se räjähti ensimmäisessä maakoekäytössä. Räjähdystä seurannut tutkinta paljasti boosterista merkittävän suunnitteluvirheen, minkä seurauksena moottorit suunniteltiin pitkälti uudelleen. Hanketta edelleen viivästyttänyt uudelleensuunnittelu tuotti kuitenkin lopulta tulosta, kun viiden moottorin maakoekäytöt onnistuivat vuonna 1993. Päivitetyn raketti laukaistiin ensi kertaa Floridan Cape Canaveralin lentotukikohdasta helmikuussa 1997.
Gossage onnistui triplaamaan yhtiön markkina-arvon 1,6 miljardista 4,4 miljardiin dollariin toimitusjohtajakautensa aikana. Hänen paikkansa otti vuonna 1996 R. Keith Elliott, jonka ohjauksessa yhtiö myi menestyneen komposiittiliiketoimintansa Hexcel Corporationille ja perusti uuden karrageenituotantolaitoksen matalampien tuotantokustannusten perässä Filippiineille. Yhtiö perusti vuonna 1997 polypropyleenikuitujen tuotantoa tehneen yhteisyhtiön tanskalaisen Jacob Holm & Sønners Fabrikerin kanssa. Yhtiö teki myös sopimuksen Beijing Yanshan Petrochemical Companyn kanssa hydrattujen hiilivetyresiinien yhteistuotannosta ja myi pienemmän Aqualon do Brasil -tytäryhtiönsä Grupo Gusmaolle. Hercules ja Mallinckrodt myivät vuonna 1997 Tastemaker-liiketoimintansa Hoffmann-La Rochelle 1,1 miljardilla dollarilla.
Historia > 1990-luvun loppupuolen ja 2000-luvun alun haasteet

Hercules teki 1990-luvun viimeisinä vuosina useita ongelmallisia yritysjärjestelyjä. Merkittävin näistä oli BetzDearbornin osto 2,4 miljardilla dollarilla vuonna 1998. Kaupan odotettiin vahvistavan yhtiön markkina-asemaa puuteollisuuden kemikaalitoimittajana ja laajentavan sen toimintaa vedenpuhdistukseen. Kaupan varjopuolena oli kuitenkin sen mukanaan tuoma 700 miljoonan dollarin velkataakka. Osto ei lopulta tuottanut odotettua tulosta, ja yhtiö myi vuonna 2001 BetzDearbornin vedenpuhdistustoiminnot GE Specialty Materialsille 1,8 miljardilla dollarilla. Yhtiö myi samana vuonna myös merkittävän osan resiinituotannostaan.
Hercules pyrki pienentämään yhtiövelkaansa muodostamalla Monsanton kanssa CP Kelco -yhteisyrityksen, joka yhdisti yhtiöiden elintarvikekumituotannot. Yritys ajautui kuitenkin vaikeuksiin nostettuaan 430 miljoonan dollarin oikeuskanteen Monsanton aiempaa emoyhtiötä Pharmaciaa vastaan. Hercules luopui 28,6 prosentin osuudestaan yhtiössä vuonna 2004.
Yhtiön johtohenkilöt vaihtuvat useita kertoja sen ongelmavuosina. Sen talousjohtajaksi (COO) palkattiin vuonna 1999 Vincent Corbo, joka kuitenkin irtisanoutui tehtävästä jo seuraavana vuonna. Gossage palasi myös samaan aikaan toimitusjohtajan paikalle, mutta häntä seurasi William Joyce jo vuotta myöhemmin. Hän taisteli lyhyen uransa yhtiössä kymmenesosan äänivaltaa pitäneen International Specialty Productsin (ISP) puhemiestä Samuel J. Heymania vastaan, joka tavoitteli ylivaltaa yhtiön hallituksessa vuonna 2003. Heyman ei pitänyt Joycen päätöksestä myydä BetzDearbornin toiminnot ja väitti, ettei Joyce ollut toiminut yhtiön kannalta parhaalla mahdollisella tavalla. ISP:n pyrkimyksistä huolimatta se ei saavuttanut määräysvaltaa Herculeksen hallituksessa ja myi lopulta osuutensa yhtiössä. Joyce irtisanoutui toimitusjohtajan paikalta vuoden 2003 lopussa ja siirtyi Nalco Companyn palvelukseen. John K. Wolff otti yhtiön hallituksen puheenjohtajan roolin, ja Craig A. Rogerson aloitti yhtiön toimitus- ja pääjohtajana.
Yhtiön arvo ei palautunut koskaan epäonnistuneesta BetzDearborn-kaupasta. Yhdysvaltain suurin kemikaalitoimittaja Ashland osti heinäkuussa 2008 Herculeksen jäljellä olevat toiminnot 2,6 miljardilla dollarilla. Kauppa saatiin päätökseen saman vuoden marraskuussa.
Aiheesta muualla

Kuvia tai muita tiedostoja aiheesta Hercules (yritys) Wikimedia Commonsissa
Form 10-K, Hercules Incorporated (PDF) (SEC:lle luovutettu vuosiraportti) sec.gov.  31.12.2007. Viitattu 30.9.2020. (englanniksi)
Yhtiön propagandajuliste toisen maailmansodan ajalta.
Herculeksen tuotte-esittely 1950-luvulla.
Cassini-Huygens-luotaimen laukaissut Titan IVB laukaisualustalla lokakuussa 1997. Herculeksen boosterit ovat raketin keskimmäisen osan molemmilla puolilla.
Huovishuone

| Huovishuone |
| --- | --- |
 Huovishuoneen näyttely
Tyyppi:  Näyttely 
Sijainti:  Sotkamo 
Ylläpitäjä:  Veikko Huovinen -seura
Kotisivut:  https://www.nimikot.fi/nimikkoseurat/veikko-huovinen/
Koordinaatit:  64°7'55.6"N, 28°23'33.1"E
 fiHuovishuone 
   
Huovishuone on Veikko Huovinen -seuran ylläpitämä näyttely Sotkamon Niemelässä. Näyttelyssä on esillä kirjailijalle kuuluneita esineitä, kuten kirjoituskone, valokuvia, kalastusvehkeitä, piirroksia ja hyllymetrittäin kirjoja. Edellä mainitut esineet ja muu materiaali valaisevat Huovisen uraa yhtenä Suomen tunnetuimpana kirjailijana.
Valokuvia

Huovisen työpöytä, kirjoituskone ja valokuvia
Paistopuuhissa-piirros
Näyttelyä, veistos
Niemelä, sisäänkäynti
Vapoja ja keloja
Aiheesta muualla

Suomen kirjailijanimikkoseurat
Kainuun paikallismuseoita ja kulttuuriympäristökohteita -portaali
Huovishuoneen esittely Kainuun Museon YouTube-sivulla
Kuvia tai muita tiedostoja aiheesta Huovishuone Wikimedia Commonsissa
Indianapolis Colts

| Indianapolis Colts |
| --- | --- |

Lempinimet:  Blue Horseshoe
Perustettu:  1953
Kotikenttä:  Memorial Stadium (Baltimore) (1953-1983)  RCA Dome (1984-2007) tunnettu myös nimellä Hoosier Dome (1984-1993)  Lucas Oil Stadium (2008-)
– kaupunki:  Indianapolis, Indiana
Maskotti:  Blue
Värit:  sininen ja valkoinen
Omistaja:  Jim Irsay
Toimitusjohtaja:  Chris Ballard
Päävalmentaja:  Shane Steichen
Saavutukset
Liigamestaruudet:  5 * NFL Championships (3) 1958, 1959, 1968
Super Bowlit:  2 1970 (V), 2006 (XLI)
Konferenssin mestaruudet:  6 * NFL Western: 1958, 1959, 1964, 1968 AFC: 1970, 2006, 2009
Divisioonan mestaruudet:  16 * NFL Coastal: 1968 AFC East: 1970, 1975, 1976, 1977, 1987, 1999  AFC South: 2003, 2004, 2005, 2006, 2007, 2009, 2010, 2013, 2014
Liigahistoria
NFL aloitusvuosi:  1953
Divisioonahistoria:  Western Conference (1953-1969) Coastal Division (1967-1969)  American Football Conference (1970-) AFC East (1970-2001)  AFC South (2002-)
Infobox OKNimi-testi OK: 
Indianapolis Colts on NFL:ssä pelaava amerikkalaisen jalkapallon seura, jonka kotipaikka on Indianapolisissa, Indianan osavaltiossa Yhdysvalloissa. Seura pelaa American Football Conferencen eteläisessä divisioonassa, AFC Southissa.
Vuonna 1953 perustetun seuran alkuperäinen nimi oli Baltimore Colts. Vuodesta 1984 asti seura on pelannut nykyisellä nimellään. Colts pelaa kotiottelunsa Lucas Oil Stadiumilla, joka otettiin käyttöön vuonna 2008.
Joukkue on voittanut Baltimore Colts -nimellä NFL:n mestaruuden kolmesti (vuosina 1958, 1959, 1968) ja Super Bowlin kerran, kaudella 1970. Indianapolis Colts voitti Super Bowlin kaudella 2006 Tony Dungyn valmennuksessa. Joukkue on ollut 2000-luvulla erittäin menestyksekäs pelinrakentaja Peyton Manningin johdolla.
Seuran omistaja on James Irsay. Indianapolis Colts oli vuonna 2023 Forbesin listauksessa maailman 34. arvokkain urheiluseura 4,35 miljardin dollarin arvolla.
Coltsin entinen kotistadion RCA Dome.
INFRA (videopeli)

| INFRA |
| --- | --- |

Kehittäjä:  Loiste Interactive
Julkaisija:  Loiste Interactive
Jakelija:  Steam
Suunnittelija:  Aleksi Juvani, Jukka Koskelainen, Oskari Samiola, Mikko Viitaja
Säveltäjä:  Finnian Langham
Ohjelmoija:  Aleksi Juvani
Pelimoottori:  Source
Julkaistu:  2016
Lajityyppi:  seikkailupeli, pulmapeli
Pelimuoto:  yksinpeli
Alusta:  Windows
Jakelumuoto:  Steam
Lisää peliartikkeleitaVideopelien teemasivulla
Infobox OK      : 
INFRA on suomalaisen Loiste Interactiven kehittämä seikkailu- ja pulmapeli. Peli on julkaistu Steam-palvelussa vuonna 2016 Windows-alustalle.
Pelaaminen

Peli on ensimmäisestä persoonasta kuvattu seikkailu. Pelissä ratkotaan etenemistä rajoittavia pulmia sekä kerätään muistiinpanoja ja valokuvia.
Arvioita

Brash Games antoi pelille arvion 7/10 arvostelussaan.
Muropaketti antoi pelille 2/5 arvostelussaan, kritisoiden ääninäyttelyä, ohjeistuksen puutetta ja paristojen keräilyä. Peliin on myöhemmin julkaistu päivitys joka parantaa ääninäyttelyn tasoa.
Pelit-lehti antoi pelille 82/100 pistettä arvostelussaan ja kutsui peliä "hiomattomaksi, mutta tunnelmalliseksi retkeksi heitteille jätetyn infrastruktuurin maailmaan".
Aiheesta muualla

Infra MobyGamesissa (englanniksi)
Pelin verkkosivut
Loiste Interactiven verkkosivut (Arkistoitu – Internet Archive)
Intianjora

| Intianjora |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Jorat Aegithinidae
Suku::  Jorat Aegithina
Laji::  nigrolutea
Kaksiosainen nimi
 Aegithina nigrolutea  (Marshall, 1876) 
Katso myös
   Intianjora Wikispeciesissä   Intianjora Commonsissa 
Infobox OKNimi-testi OKIUCN-testi OK: 
Intianjora (Aegithina nigrolutea) on eteläaasialainen varpuslintu. Sen elinympäristö käsittää Intian niemimaan ja Sri Lankan. George Frederick Leycester Marshall kuvaili lajin holotyypin Meerutista Uttar Pradeshista Intiasta 1876.
Hänttijärvi

| Hänttijärvi |
| --- | --- |
Valtiot:  Suomi
Maakunnat:  Satakunta
Kunnat:  Eura
Koordinaatit:  60°58′34″N, 22°05′41″E
Vesistöalue ja valuma-alueen tietoja
Päävesistöalue:  Lapinjoen vesistö (33)
Valuma-alue:  Hinnerjoen alue (33.004)
Laskuoja:  oja Patajärveen 
Järvinumero:  33.004.1.007
Mittaustietoja
Pinnankorkeus:  41 m 
Pituus:  850 m  
Leveys:  800 m  
Rantaviiva:  2,373 km 
Pinta-ala:  19,558 ha  
 fiHänttijärvi 
Hänttijärvi on Satakunnassa Eurassa sijaitseva järvi, joka kuuluu Lapinjoen vesistön Hinnerjoen alueeseen.
Maantiede

Hänttijärven pinta-ala on 19,6 hehtaaria ja sen pituus on 850 metriä ja leveys 800 metriä. Järven luusua sijaitsee järven etelärannalla pitkän lahden pohjukassa, josta saa alkunsa 400 metriä pitkä oja Patajärveen. Hänttijärveen laskee muutama pelto-oja.
Järven rantaviiva on 2,4 kilometriä pitkä ja pääosin peltomaan reunaa. Kaakkoisrannat ovat Myllykalliolla moreeni- ja kalliopohjaista maastoa. Tällä rannalla on runsaasti loma-asuntoja. Järvelle pääsee seututieltä 210.
Luonto

Hänttijärvessä viihtyy ainakin jokirapu, hauki ja ahven, jotka ovat alkuperäisiä lajeja.
Indianapolis Jets

Indianapolis Jets oli Indianapoliksessa sijainnut Basketball Association of America (BAA) -joukkue. Se perustettiin alun perin nimellä Indianapolis Kautskys ja he käyttivät tuota nimeä ennen liittymistään BAA:han. He pelasivat yhden kauden BAA:ssa ja lopettivat toimintansa sen jälkeen, kun Indianapolis Olympians perustettiin.
Joukkueen historia

Vuonna 1931 indianapolislainen ruokakauppias Frank Kautsky perusti ammattilaiskoripallojoukkueen ja nimesi sen Indianapolis Kautskyiksi. Pelattuaan National Professional Basketball League (NPBL) -liigassa kaudella 1932–33 ja Midwest Basketball Conference (MBC) -liigassa kausilla 1935–36 ja 1936–37, Kautskysista tuli yksi alkuperäisistä jäsenistä vuonna 1937 perustetussa National Basketball Leaguessa (NBL).
Joukkueen paras kausi oli 1946–47, jolloin Arnie Risenin johdolla he saavuttivat eniten voittoja (27) ja voittivat World Professional Basketball Tournamentin.
Minneapolis Lakersin, Rochester Royalsin ja Fort Wayne Pistonsin kanssa joukkue siirtyi Basketball Association of America (BAA) -liigaan kaudelle 1948–49. Tällöin joukkueen nimeksi muutettiin Indianapolis Jets, koska BAA esti joukkueiltaan kaupallisia sponsoreita, samoin kuin Fort Wayne Pistons poisti Zollner-sponsorin alkuperäisestä nimestään.
Kauden 1948–49 jälkeen Jets lopetettiin. Tämä sattui samaan aikaan kun BAA ja NBL yhdistyivät muodostaakseen National Basketball Association (NBA):n. Kaudelle 1949–50 perustettiin uusi Indianapolisin franchising, Indianapolis Olympians.
Huovonlampi

| Huovonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°19′54″N, 26°38′21″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskuoja:  oja Tenhunlampeen 
Järvinumero:  14.378.1.009
Mittaustietoja
Pinnankorkeus:  130,5 m  
Pituus:  1,6 km  
Leveys:  380 m  
Rantaviiva:  3,611 km  
Pinta-ala:  39,656 ha  
Tilavuus:  0,0004976 km³ 
Keskisyvyys:  1,25 m  
Suurin syvyys:  2,7 m  
Saaria:  ei saaria 
 fiHuovonlampi 
Huovonlampi  on Keski-Suomessa Hankasalmella Sauvamäen lähellä sijaitseva lampi.
Maantietoa

Lammen pinta-ala on 40 hehtaaria, se on 1,6 kilometriä pitkä ja 400 metriä leveä. Lammella ei ole kartan mukaan saaria. Lammen tilavuudeksi on saatu 497 600 kuutiometriä. Sen keskisyvyys on 1,3 metriä ja suurin syvyys on 2,7 metriä. Sen rantaviivan pituus on 3,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Iso-Virmaksen valuma-alueeseen (14.378) se kuuluu. Lammen vedenpinnan korkeus on 130,5 metriä mpy.
Hudson-instituutti

| Hudson-instituutti |
| --- | --- |


Perustettu:  1961
Toimiala:  Politiikan tutkimus
Kotipaikka:  Washington (DC)
Puheenjohtaja:  Herbert I. London
Hallitus:  Kenneth R. Weinstein, John P Walters, Deborah L. Hoopes, Grace Terzian, S. Enders Wimbush, Amanda Sokolski
Aiheesta muualla
Sivusto
Infobox OKNimi-testi OK: 
Hudson-instituutti (engl. Hudson Institute) on yhdysvaltalainen tutkimusjärjestö, joka tutkii monitieteisesti puolustusta, kansainvälisiä suhteita, taloutta, tiedettä, kulttuuria ja lakia. Järjestön perustivat Herman Kahn, Max Singer ja Oscar Ruebhausen Croton-on-Hudsonissa New Yorkissa.
Kritiikki

Geenimanipulaatiota vastustavien tahojen mukaan Hudson-instituutin CGFI-keskus (Center for Global Food Issues) harjoittaa lobbausta ja tiedon vääristelyä geenimuuntelua koskien. Hudson-instituutti käy kriitikoiden mukaan myös informaatiosotaa luonnonsuojelujärjestöjä, luomua ja fossiilisten polttoaineiden ympäristövaikutusten tutkijoita vastaan.
Marian Burros kritisoi Hudson-instituutin vuonna 1998 julkaisemaa artikkelia, jossa hänen mukaansa levitettiin virhetietoa ja sekoitettiin virheellisesti käsitteitä luomutuotteita koskien. ”Hyvin rahoitetun tutkimusjärjestön hyökkäys luomuruokaa vastaan antaa kuvan että tavanomainen elintarviketeollisuus on huolissaan, vaikka luomuruoka käsittää vain yhden prosentin ruokamarkkinoista Yhdysvalloissa.”
Aiheesta muualla

Kuvia tai muita tiedostoja aiheesta Hudson-instituutti Wikimedia Commonsissa
Indre

Indre on Ranskan departementti numero 36, joka on saanut nimensä Indre-joesta. Departementti sijaitsee Keski-Ranskassa Centren hallintoalueella. Departementti on pinta-alaltaan 6 791 neliökilometriä ja siellä on 232 959 asukasta. Indren pääkaupunki on Châteauroux. Indre on jaettu edelleen neljään arrondissementtiin, 26 kantoniin ja 247 kuntaan.
Indre oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Indre muodostettiin osasta Berryn provinssia.
Aiheesta muualla

Kuvia tai muita tiedostoja aiheesta Indre Wikimedia Commonsissa
Indren departementin kotisivut (ranskaksi)
Château de Valençay
Hudson Bay (juna)

Hudson Bay on kanadalaisen valtiollisen matkustajajunayhtiö VIA Rail Canadan liikennöimä matkustajajuna, joka liikennöi Manitoban provinssissa Winnipegin ja Churchillin kaupunkien välisellä 1 697 kilometrin pituisella reitillä. Juna liikennöi Canadian Nationalin sekä Hudson Bay Railwayn omistamilla rataosuuksilla.
Juna liikennöi kahdesti viikossa, ja se lähtee Winnipegistä tiistaisin ja sunnuntaisin. Paluujunat Churchillistä lähtevät torstaisin ja lauantaisin. Matka päätepisteiden välillä kestää noin 36 tuntia.
Hudson Bay -junayhteys on useiden radan varrella sijaitsevien asutuskeskusten ainoa maaliikenneyhteys muuhun Kanadaan ja se pysähtyy kaikilla asemilla sekä tarvittaessa myös asemien välillä.
Aiheesta muualla

VIA Rail: Winnipeg–Churchill train
Ihana meri

| Ihana meri |
| --- | --- |

Kirjailija:  Kira Poutanen
Kansitaiteilija:  Anja Reponen
Kieli:  suomi
Genre:  nuortenkirjallisuus
Kustantaja:  Otava
Julkaistu:  2001
Ulkoasu:  nidottu
Sivumäärä:  187
ISBN:  951-1-17626-9
Löydä lisää kirjojaKirjallisuuden teemasivulta
Ihana meri on Kira Poutasen esikoisromaani, joka voitti vuoden 2001 Lasten ja nuortenkirjallisuuden Finlandia -palkinnon. Kirja kuvaa yhdeksäsluokkalaisen Julian anoreksian kehittymistä ja käänteitä. Loppua kohden kuvaus käy abstraktimmaksi, ja päähenkilön kohtalo jää lukijan pääteltäväksi. Teos on kerrottu päiväkirjamuodossa.
Päähenkilöllä on edessä hankala kouluvuosi, sillä peruskoulun arvosanoilla pyritään lukioon. Hän vaatii itseltään paljon ja ajautuu suorittamisen ja itsekontrolloinnin kierteeseen. Lopulta Julian on tehtävä päätös tulevaisuudensa suunnasta.
Ihana meri on käännetty tanskaksi (Det skønne, skønne hav, Romano Carlsen, 2002), latviaksi (Skaista jūra, Jāņa Rozes, 2007) ja unkariksi (A csodálatos tenger, Cerkabella, 2009).
Romaani ilmestyi äänikirjamuodossa syksyllä 2021.
Intubaatio

Intubaation harjoittelua mallinukella. Perinteinen tekniikka laryngoskooppia käyttäen.
Intubaatio on toimenpide, jossa tajuttomalle tai nukutetulle potilaalle asetetaan kurkunpään tähystimen eli laryngoskoopin avulla intubaatioputki äänihuulien välistä henkitorveen. Toimenpiteen tarkoituksena on pitää ylähengitystiet avoimena ja sen kautta voidaan turvata potilaan hapensaanti. Intubaatio ehkäisee myös vatsalaukun sisällön aspiraatiota. Intubaatioputken pitää olla tiivis ja sopivan kokoinen potilaan rakenteeseen nähden.
Intubaatio suoritetaan lähes aina nukutuksen yhteydessä kahdesta syystä: nukutetun potilaan kieli painuisi nieluun estäen normaalin hengityksen ja toisaalta nukutuksen aikana hengityskeskuksen toiminta heikkenee. Elvytystilanteessa pyritään turvaamaan avoin ilmatie intuboimalla potilas. Näin estetään myös mahansisällön joutuminen keuhkoihin, jos potilas oksentaa.
Intubaatio on Suomessa lääkärin suorittama toimenpide, mutta sairaalan ulkopuolisessa ensihoidossa myös hoitaja voi intuboida.
Aiheesta muualla

Kuvia tai muita tiedostoja aiheesta Intubaatio Wikimedia Commonsissa
Hyökkäys Ranskan suurlähetystöön Haagissa

| Hyökkäys Ranskan suurlähetystöön Haagissa |
| --- | --- |
 Lähetystörakennus
Paikka:  Ranskan suurlähetystö, Haag, Alankomaat + kahvila Pariisissa
Ajankohta:  13. – 17. syyskuuta 1974
Iskutyyppi:  panttivankitilanne + käsikranaatti-isku (Pariisi)
Kuolleita:  0 (Pariisissa 2)
Haavoittuneita:  3 (Pariisissa 34)
Epäilty/epäillyt:  Japanin punainen armeijakunta
Hyökkäys Ranskan suurlähetystöön Haagissa oli Japanin punaisen armeijakunnan tekemä hyökkäys ja sitä seurannut panttivanki- ja piiritystilanne Ranskan suurlähetystössä Haagissa, Alankomaissa. Tapahtumat alkoivat 13. syyskuuta 1974 ja kestivät viisi päivää. Hyökkäykseen liittyi myös kranaatti-isku kahvilassa Pariisissa.
Tausta

Japanin punainen armeijakunta oli japanilainen kommunistinen järjestö, jonka tavoitteena oli kaataa Japanin hallinto ja aloittaa maailmanlaajuinen vallankumous. Järjestö teki useita iskuja ja salamurhia 1970-luvulla. Esimerkiksi paria vuotta aiemmin oli tapahtunut tuhoisa Tel Avivin lentoasemaisku.
Tapahtumat > Hyökkäys suurlähetystöön

Tapahtumat alkoivat perjantaina 13. syyskuuta 1974, kun kolme Japanin punaisen armeijakunnan jäsentä hyökkäsi sisään Ranskan suurlähetystöön Haagissa. Pian kolme alankomaalaista poliisia saapui paikalle ja heitä ammuttiin heti. Kaksi loukkaantui vakavasti ja kolmas vastasi tuleen.
Punainen armeijakunta vaati jäsenensä Yoshiaki Yamadan (myös nimellä Yatsuka Furuya) vapauttamista ranskalaisesta vankilasta, miljoonaa dollaria rahaa ja ranskalaista lentokonetta käyttöönsä. Panttivankeina lähetystössä oli yksitoista henkilöä, jotka uhattiin tappaa, jos vaatimuksiin ei suostuttaisi. Yksi panttivangeista oli Ranskan suurlähettiläs Jacques Senard. Lähetystön keskeisen sijainnin takia viranomaiset päättivät saada ratkaisun neuvottelemalla, eikä rynnäköllä rakennukseen. Alueella oli suuri määrä viranomaisia, jotka piirittivät hyökkääjien hallitsemia tiloja.